അതിര്ത്തി സംഘര്ഷംആസാമില് മൂന്നുദിവസത്തെ ദുഃഖാചരണം പ്രഖ്യാപിച്ചു അസാംമിസോറാം അതിര്ത്തിതര്ക്കത്തിനിടെ അഞ്ചുപോലീസുകാരും ഒരു പ്രദേശവാസിയും വെടിയേറ്റു മരിച്ചതില് പ്രതിഷേധിച്ച് മൂന്നുദിവസത്തെ ദുഃഖാചരണം പ്രഖ്യാപിച്ച് അസം സര്ക്കാര്.ഈ ദിവസങ്ങളില് ദേശീയപതാക പകുതി താഴ്ത്തിക്കെട്ടും.പൊതുപരിപാടികളോ വിനോദപരിപാടികളോ ഉണ്ടാവില്ലെന്ന് ആസാം സര്ക്കാര് വിജ്ഞാപനമിറക്കി. അതേസമയം അസംമിസോറം അതിര്ത്തി സംഘര്ഷവുമായി ബന്ധപ്പെട്ട് ഇരു സംസ്ഥാനങ്ങളിലെയും ചീഫ് സെക്രട്ടറിമാര്, ഡി.ജി.പിമാര് എന്നിവരുടെ യോഗം വിളിച്ച് കേന്ദ്ര സര്ക്കാര്. ബുധനാഴ്ച ഇവരുമായി ആഭ്യന്തര മന്ത്രി അമിത് ഷാ കൂടിക്കാഴ്ച നടത്തും. സംഘര്ഷം നിയന്ത്രണ വിധേയമാണെന്നും അതിര്ത്തി മേഖലയില് കൂടുതല് സി.ആര്.പി.എഫ് സംഘത്തെ നിയോഗിച്ചതായും ആഭ്യന്തര മന്ത്രാലയം അറിയിച്ചു. സംഭവത്തിനു പിന്നാലെ ഇരു സംസ്ഥാനങ്ങളിലെയും മുഖ്യമന്ത്രിമാരുമായി അമിത് ഷാ സംസാരിച്ചിരുന്നു.The post അതിര്ത്തി സംഘര്ഷംആസാമില് മൂന്നുദിവസത്തെ ദുഃഖാചരണം പ്രഖ്യാപിച്ചു first appeared on MalayalamExpressOnline.